

**Pályázati felhívás**

A **Chiesi Hungary Kft.** (1138 Budapest, Dunavirág utca 2. 4.em.) pályázatot hirdet az alábbi szakmai kongresszuson történő részvétel támogatására.

**27. Tavaszi Amega Fórum**

**A rendezvény időpontja: 2023. március 31 – április 1.**

**A rendezvény helyszíne: Pécs, Tudásközpont**

**A pályázat beérkezésének határideje: 2023. február 22.**

A pályázaton részt vehet minden egészségügyi szakember, aki a következő pályázati feltételeknek megfelel:

* Hiánytalanul kitöltött pályázati kérelem benyújtása
* Szakmai önéletrajz rendelkezésre bocsátása

A pályázaton indulhat bármely általános orvos/felsőfokú végzettséggel rendelkező szakember vagy egészségügyi szakdolgozó, de előnyt jelent a pulmonológiai szakvizsga vagy tudományos fokozat, valamint az adott kongresszus tudományos bizottsága által elfogadott előadás, absztrakt.

A pályázatok elbírálásánál előnyt jelentenek továbbá az adott szakterületen szerzett tapasztalatok, tudományos publikációk, klinikai vizsgálatokban, szakértői testületekben való részvétel, a kongresszus témájával kapcsolatos projektekben, nemzetközi kongresszusokon, szakmai fórumokon előadóként való közreműködés.

A kongresszuson való részvétel feltétele, hogy a pályázó támogatási szerződést köt a Chiesi Hungary Kft.-vel, és a szerződésben foglaltakat magára nézve kötelezőnek ismeri el.

A rendezvényen történő részvételhez szükséges előkészületeket a Chiesi Hungary Kft. végzi közvetlenül és a szervezés részleteiről a támogatott személyeket tájékoztatja.

Nincs lehetőségünk a szállás biztosítására abban az esetben, ha a pályázó lakhelye vagy munkahelye a rendezvény helyszínéül szolgáló városban, annak agglomerációjában vagy 30 km-es körzetében van.

A rendezvény helyszínére történő utazást a pályázóknak egyénileg kell megszervezni és kifizetni, ezt nem tartalmazza a támogatás.

A beérkezett pályázatokat a Pályázati Bizottság bírálja el a mindenkor hatályos Pályázati Szabályzat alapján. A pályázat eredményéről minden pályázó írásban kap értesítést.

A Chiesi Hungary Kft.-nek nem áll módjában minden beérkező pályázatot elfogadni, a nyertes pályázatok számáról a Kft. minden esetben a Pályázati Szabályzatban foglaltaknak megfelelően dönt.

A Pályázati Bizottság a döntését a pályázók felé nem indokolja, a döntés ellen fellebbezésnek nincs helye, illetve a pályázók nem jogosultak a döntések felülvizsgálatára vagy bármilyen formában történő megtámadására.

A pályázatok eredeti, aláírt példányát postai úton a Chiesi Hungary Kft. részére (1138 Budapest, Dunavirág utca 2. 4.em.) Hites Anitának címezve kérjük beküldeni, de a pályázat személyes átadására is van lehetőség az említett címen. A pályázat szkennelve, e-mailben is elküldhető a palyazat.hu@chiesi.com e-mail címre, de az eredeti példányt ebben az esetben is rendelkezésre kell bocsátani.

Kelt, Budapest, 2023.02.01.

Chiesi Hungary Kft.